"Boteya" หนึ่งในตำนานแห่งสุดยอดยากิโซบะและโอโกโซบะ ร้านอาหารแบรนด์จากญี่ปุ่น เปิดครั้งแรกในญี่ปุ่นเมื่อปี ค.ศ. 1946 ด้วยสูตรเด็ดเคล็ดลับความอร่อย 3 อย่าง คือ ซอส เส้น แบะการผัดแบบเทปัน ตัวเส้นจะเหนียวนุ่มและมีความยืดหยุ่น โดยผัดกับซอสสูตรพิเศษซึ่งมีส่วนผสมของเครื่องเทศและผักกว่า 30 ชนิด

ทางร้านซื้อแบรนด์มาจากญี่ปุ่น วัตถุดิบในการปรุงอาหารส่วนใหญ่มาจากญี่ปุ่น โดยมีเชฟจากคนญี่ปุ่นมาประจำ 1 คน ส่วนเชฟคนไทยได้มีการบินไปหัดเทรนที่ประเทศต้นตำรับด้วย รูปแบบร้านเป็นแบบสไตล์เรียบ ขรึม มีครัวเปิดทำให้มองเห็นเชฟปรุงอาหารได้อย่างเพลิดเพลิน นั่งนับ ๆ ดู มีทีมเชฟและช่วยเกือบ 10 คนเลยทีเดียว 


อาหารที่นี่เป็นอาหารญี่ปุ่นแบบจานเดียว จานขนาดค่อนข้างใหญ่ เหมาะสำหรับคนกินจุ ถ้าใครกินไม่จุแนะนำว่าให้ลองสั่งมาทีละน้อยดูปริมาณก่อนจะดีกว่าค่ะ

โอซาก้ายากิโซบะหมูคอมโบ (270 บาท) เส้นโซบะผัดกับหมูชิ้นบางหอมอร่อยรสชาติเข้มข้นดี ในขุดจะมีเสิร์ฟไก่คาราเกะทอด ดูหน้าตาสีเข้ม ๆ ไม่เหลืองนวลเท่าไร แต่พอลองกินไก่ทอดมากำลังดี กรอบนอกนุ่มใน รสชาติดูดีกว่าหน้าตาค่ะ

ข้าวหน้าหมูย่างคารูบิ (280 บาท) หมูย่างหั่นชิ้นหนาไปหน่อย เลยรู้สึกเหนียวนิด ๆ ย่างมากับซอสรสหวาน แต่ส่วนตัวเราว่ายังไม่ค่อนฝยโดนเด่นในตัวรสชาติและความหอมของกลิ่นหมูย่าง ให้มาปริมาณเยอะมากค่ะ สารภาพว่ากินคนเดียวไม่หมดค่ะ เสิร์ฟมาพร้อมสลัดผักสดรสชาติดีเพื่อสุขภาพ

ทั้ง 2 เซ็ตมีเสิร์ฟน้ำซุปมาให้ด้วยค่ะ น้ำซุปที่นี่กลมกล่อมหอมและรสชาติดี ประทับใจมาก ๆ ค่ะ เราซดหมดชามเรย

น้ำเปล่า (20 บาท) ราคาปกติทั่ว ๆ ไปค่ะ ไม่โหดร้าย

อ้อเราชอบร้านนี้อย่างนะคะ ราคาในเมนูนี่ Net แล้ว ไม่คิด Vat หรือ Service Charge เพิ่มค่ะ ดูราคาในเมนูแล้วก็คำนวณได้เป๊ะ ๆ เลย อ่อสามารถใช้คะแนน The 1 card 10 คะแนนลดได้เพิ่ม 10% ด้วยค่ะ